Id-Deċiżjoni tal-Kummissjoni
tal-5 ta' Diċembru 2003
li temenda d-Deċiżjoni Nru 92/452/KEE rigward gruppi ta' ġbir ta' embrijoni fl-Istati Uniti ta' l-Amerka
(notifikata bid-dokument numru K(2003) 4524)
(Test b'relevanza għaż-ŻEE)
(2003/843/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 89/556/KEE tal-25 ta' Settembru 1989 dwar il-kondizzjonijiet tas-saħħa tal-annimali li tirregola l-kummerċ intra-Komunitarju fil-, u l-importazzjoni minn pajjiżi terzi ta' embrijoni ta' annimali domestiċi tal-ispeċi tal-bovini [1], u in partikolari tal-Artikolu 8 tiegħu,
Billi:
(1) Id-Deċiżjoni tal-Kummissjoni 92/452/KEE ta-30 ta' Lulju 1992 li tistabbilixxi listi ta' gruppi ta' ġbir ta' embrijoni u gruppi ta' produzzjoni ta' embrijoni approvati f'pajjiżi terzi għall-esportazzjoni ta' embrijoni bovini lejn il-Komunità [2] tipprovdi li l-Istati Membri għandhom jimportaw embrijoni minn pajjiżi terzi biss jekk dawn ikunu nġabru, ġew proċessati u maħżuna minn gruppi ta' ġbir ta' embrijoni elenkati f'dik id-Deċiżjoni.
(2) L-Istati Uniti tal-Amerika għamlet talba sabiex isiru emendi fil-lista rigward dħul għal dak il-pajjiż.
(3) L-Istati Uniti tal-Amerika ipprovdiet garanziji rigward il-konformità mar-regoli xierqa stabbiliti f'Direttiva 89/556/KEE u l-gruppi konċernati kienu uffiċjalment approvati għall-esportazzjoni lejn il-Komunità mis-servizzi veterinarji ta' dak il-pajjiż.
(4) Deċiżjoni Nru 92/452/KEE għandha għalhekk tkun emendata b'konformità.
(5) Il-miżuri previsti f'din id-Deċiżjoni huma skond l-opinjoni tal-Kumitat Permanenti fuq il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
L- Artikolu 1
L-Anness tad-Deċiżjoni 92/452/KEE hija emendata skond l-Anness ta' din id-Deċiżjoni.
L- Artikolu 2
Din id-Deċiżjoni tibda tgħodd mid-9 ta' Diċembru 2003.
L- Artikolu 3
Din id-Deċiżjoni hija ndirizzata lill-Istati Membri.
Magħmula fi Brussel, 5 ta' Diċembru 2003.